Boris Tadić

Boris Tadić (v srbskej cyrilike Борис Тадић; * 15. január 1958, Sarajevo) je srbský politik a bývalý prezident Srbska. Bol zvolený vo voľbách 27. júna 2004 a do funkcie nastúpil 11. júla 2004; pričom funkčné obdobie prezidenta sú 4 roky. De facto bol znovuzvolený na päťročné obdobie vo februári 2008. Tadić bol ministrom spojov Federatívnej republiky Juhoslávia a ministrom obrany Srbska a Čiernej Hory.

Pôvodným povolaním je psychológ a profesor na Belehradskej univerzite. Tadić vstúpil do Demokratickej strany v roku 1990, v roku 2004 bol zvolený predsedom strany, vystriedal zavraždeného premiéra Zorana Djindjića.

Tadić je prozápadne orientovaný politik, podporuje členstvo Srbska v Európskej únii ako aj dobré vzťahy s Ruskom a USA.

 Iné projekty 


Kategória:Prezidenti Srbska
Kategória:Osobnosti zo Sarajeva